
  REPUBLIKA HRVATSKA
VARAŽDINSKA ŽUPANIJA
        OPĆINA VINICA
Povjerenstvo za provedbu 
      javnog natječaja
KLASA: 363-01/26-01/5
URBROJ: 2186-11-26-1
Vinica, 17. rujna 2026.

	Na temelju članka 4. Odluke o određivanju poslova prijevoza pokojnika koji se financiraju iz proračuna Općine Vinica („Službeni vjesnik Varaždinske županije“ 92/22) i Odluke načelnika Općine Vinica o raspisivanju Javnog natječaja za obavljanje poslova prijevoza pokojnika koji se financiraju iz proračuna Općine Vinica i imenovanju stručnog povjerenstva (KLASA: 363-01/26-01/5, URBROJ: 2186-11-26-1), Povjerenstvo za provedbu javnog natječaja objavljuje

Javni natječaj 
za obavljanje poslova prijevoza pokojnika koji se financiraju iz Proračuna Općine Vinica


1. Predmet natječaja
Obavljanje poslova prijevoza pokojnika koji se financiraju iz proračuna Općine Vinica. Poslovi podrazumijevaju preuzimanje i prijevoz umrle osobe ili posmrtnih ostataka osobe za koju nije moguće utvrditi uzrok smrti bez obdukcije, i to od mjesta smrti odnosno od mjesta na kojem se nalaze posmrtni ostaci osobe na području Općine Vinica pa do nadležne patologije ili sudske medicine. Usluga podrazumijeva preuzimanje umrlih bez obzira na stanje tijela i mjesto na kome se nalazi, raspoloživa je neprekidno 24 sata radnim danom, vikendom i blagdanom, a odnosi se na cjelokupno područje Općine Vinica. U opseg poslova uključen je i sav potrebni materijal. 

2. Vrijeme na koje se sklapa ugovor 
Četiri godine. 

3. Uputa za izradu ponude 
Ponude na natječaj mogu podnijeti pravne ili fizičke osobe, koje ispunjavaju određene uvjete te su iste uz ponudu dužne dostaviti sljedeću dokumentaciju odnosno dokaze: 
- da su upisane u odgovarajući registar za obavljanje pogrebničke djelatnosti što dokazuju izvatkom iz sudskog ili obrtnog registra,
- da imaju rješenje o ispunjavanju uvjeta za obavljanje pogrebničke djelatnosti što dokazuju preslikom rješenja,
- da imaju na raspolaganju (u vlasništvu ili zakupu) najmanje jedno pogrebno vozilo, a što dokazuju preslikom prometne knjižice vozila
- da nemaju nepodmirenog dospjelog duga prema Općini Vinica po bilo kojoj osnovi,
- da nemaju nepodmirenih dospjelih dugovanja prema Republici Hrvatske što dokazuju potvrdom Porezne uprave, ne starije od 30 dana od dana objave natječaja.

Ponuditelj je ponudi dužan priložiti sve dokaze kojima se dokazuju uvjeti koji su navedeni pod točkom. 3. Natječaja i popunjeni obrazac Troškovnika obavljanja poslova preuzimanja i prijevoza umrle osobe i posmrtnih ostataka. Obrazac se nalazi kao prilog ovog natječaja.

4. Kriteriji za izbor najpovoljnije ponude
Najpovoljnijim ponuditeljem smatrati će se ponuditelj koji uz ispunjavanje svih uvjeta iz točke 3. ovog Natječaja ponudi i najnižu cijenu ponude, prema troškovniku koji je prilog i sastavni dio natječaja. U slučaju da dva ili više ponuditelja, koji ispunjavaju uvjete natječaja, ponude jednaki iznos cijene poslova preuzimanja i prijevoza umrle osobe i posmrtnih ostataka, pravo prvenstva ima ponuditelj čija je ponuda ranije zaprimljena u pisarnici Općine Vinica.
Nepotpune i nepravovremene ponude neće se razmatrati.

5. Rok za predaju ponuda
Ponuda se sa svim prilozima dostavlja najkasnije petnaest dana (do 02.10.2026.) od dana objave natječaja putem pošte ili osobno na urudžbeni zapisnik Općine Vinica. S naznakom ”Ponuda za obavljanje poslova prijevoza pokojnika koji se financiraju iz proračuna Općine Vinica“.
Bez obzira na način dostave, ponuda u navedenom roku mora biti dostavljena u pisarnicu.

6. Otvaranje ponuda i izbor najpovoljnijeg ponuditelja
Povjerenstvo provodi otvaranje ponuda koje nije javno. Povjerenstvo o svom radu vodi zapisnik koji potpisuju svi članovi povjerenstva. 
Protiv Odluke o odabiru žalba nije dopuštena, ali se može pokrenuti upravni spor. Nakon donošenja Odluke o odabiru načelnik Općine Vinica i odabrani ponuditelj zaključuju ugovor o obavljanju poslova iz ovog natječaja na vrijeme od 4 godine.
Općina Vinica zadržava pravo ne prihvatiti niti jednu ponudu, ako su zaprimljene ponude neprihvatljive, te ne snosi odgovornost prema ponuditeljima.
Objava natječaja: Natječaj se objavljuje na web stranici Općine Vinica.

